Laibach

„Laibach“ – slovėnų eksperimentinės muzikos grupė. Jos kūryboje ypač jaučiami industrial, martial ir neo-klasikos elementai.

Grupė įkurta 1980 metais Slovėnijoje, o jos pavadinimas yra vokiškas žodis, reiškiantis Liublianą – Slovėnijos sostinę.

Laibach muzika paveikė dabartinį martial muzikos stilių, taip pat grupės Rammstein kūrybą.

Laibach yra ypač žinomi dėl senų populiarių dainų perdarymo, dažnai taip, kad naujosios versijos savo nuotaika ir potekste mažai beturi ką bendro su originaliomis. Tarp kitų, jie yra išleidę savas Bitlų albumo Let It Be dainų versijas (išskyrus pačią Let It Be), Status Quo In The Army, septynias skirtingas The Rolling Stones dainos Sympathy for the Devil versijas, Life is Life bei grupės Juno Reactor dainos God is God perdarytas versijas. Paskutiniame Laibach albume Volki kiekviena daina yra apie kurią nors valstybę, inspiruota kažkurios jai svarbios istorinės epochos ar konkrečių įvykių, ir visur naudojami jų himnų elementai.

Ši grupė yra dažnai kritikuojama tiek dėl kraštutinai kairiojo, tiek dėl kraštutinai dešiniojo įvaizdžio, komunistinės ir fašistinės simbolikos naudojimo. Tačiau jie patys kategoriškai neigia turintys ką nors bendro su šiomis pažiūromis, o simboliką teigia naudojantys tik meno tikslais.

 Nariai 

 Dabartiniai 
 Milan Fras, vokalas
 Ivan Novak, projektuotojas, šviesos efektai
 Dejan Knez, klavišiniai, elektronika
 Roman Decman, būgnai
 Nikola Sekulovic, bosinė gitara
 Matej Mršnik, gitara
 Ervin Markošek, vokalas
 Eva Breznikar, vokalas, kiti instrumentai
 Natasa Regovec, vokalas, kiti instrumentai

 Ankstesni 
 Tomaž Hostnik (1982 nusižudė)
 Miran Mohar
 Ervin Markošek (buvo palikęs grupę 1989-aisiais, bet vėliau sugrįžo).
 Dare Hocevar, bosinė gitara
 Borut Kržišnik, gitara
 Oto Rimele, gitara
 Andrej Lupinc

 Diskografija 

 Laibach (ŠKUC/Ropot, 1985),
 Rekapitulacija 1980–1984 (1985),
 Neu Konservativ (1985),
 Nova Akropola (Cherry Red, 1986),
 The Occupied Europe Tour 1985 (1986),
 Opus Dei (Mute Records, 1987),
 Slovenska Akropola (1987),
 Krst Pod Triglavom-Baptism (1987),
 Let It Be (Mute Records, 1988),
 Sympathy for the Devil (Mute Records, 1990),
 Macbeth (Mute Records, 1990),
 Kapital (Mute Records, 1992),
 Ljubljana-Zagreb-Beograd, (The Grey Area/Mute Records, 1993),
 NATO (Mute Records, 1994),
 The Occupied Europe NATO Tour 1994–1995 (The Grey Area/Mute Records, 1996),
 Jesus Christ Superstars (The Grey Area/Mute Records, 1996),
 Malci Belic, December 21, 1984 (The Grey Area/Mute Records, 1997),
 The John Peel Sessions (Strangefruit, 2002),
 WAT (Mute Records, 2003),
 Anthems (Mute Records, 2004, compilation),
 Volk (Mute Records, 2006).
 Laibachkunstderfuge (Mute Records, 2008).
 Iron Sky – The Original Soundtrack (2012)

 Nuorodos 

 Oficiali svetainė
 Senoji oficiali svetainė

 Interviu Legends Magazine žurnale 
 Laibach dainų tekstai 
 Laibach kūrinys Leben-Tod

Kategorija:Elektroninės muzikos atlikėjai
Kategorija:Slovėnijos atlikėjai
Kategorija:Darkwave atlikėjai